Ladislav Kudrna

Ladislav Kudrna (* 13. júl 1975, Vlašim) je český historik, ktorý sa špecializuje na obdobie komunizmu v Česko-Slovensku, najmä na hudobný underground v období normalizácie. Predtým sa venoval česko-slovenským letcom počas druhej svetovej vojny a nasadeniu Čechoslovákov vo vojne vo Vietname. Od roku 2008 pôsobí v Ústave pre štúdium totalitných režimov, ktorého riaditeľom sa stal v máji 2022.

Životopis 
Študoval na Strojníckej fakulte ČVUT v Prahe (19931996), potom študoval históriu na Filozofickej fakulte Karlovej univerzity v Prahe (19982003). V rokoch 20042007 tam absolvoval doktorandské štúdium a v roku 2008 získal titul PhD. V roku 2011 sa habilitoval v odbore história so zameraním na české a československé dejiny na Filozoficko-přírodovedeckej fakulte Sliezskej univerzity v Opave.

Krátko pracoval v Štátnom okresnom archíve Benešov (19971998) a v správe Národného múzea (20032004), potom pôsobil v Úrade dokumentácie a vyšetrovania zločinov komunizmu (20062007) a od roku 2008 je historikom v Ústave pre štúdium totalitných režimov. Pôsobil aj v redakčných radách periodík ústavu Securitas Imperii a Pamäť a dejiny.

V rokoch 2008 až 2011 pôsobil ako externý pedagóg na Filozofickej fakulte Karlovej univerzity v Prahe. Od roku 2017 vyučuje na Filozofickej fakulte Univerzity Palackého v Olomouci. Okrem literatúry a písania článkov do odborných a populárnych periodík pravidelne prednáša pre verejnosť. Je spoluautorom dokumentárneho filmu Pochoduj alebo zomri (2018) o účasti Čechoslovákov vo Vietnamskej vojne.

V roku 2003 získal Cenu Edvarda Beneša III. stupňa a Cenu ministra obrany za najlepšiu študentskú prácu o druhej svetovej vojne (1. miesto v kategórii diplomových prác) za publikáciu Keď nelietali. Je dvojnásobným laureátom Ceny Miroslava Ivanova za literatúru faktu (2009) za knihu O zemi a nebi západnej Európy. Príbeh českého letca Stanislava Fejfara a v roku 2011 za knihu Bojovali a umierali v Indočíne. Prvá vietnamská vojna a Čechoslováci v cudzineckej légii.

Začiatkom marca 2022 ho Rada ÚSTR zvolila za nového riaditeľa Ústavu pre štúdium totalitných režimov. Vo výberovom konaní porazil aj dovtedy pôsobiaceho riaditeľa ústavu Zdeňka Hazdru, funkcie sa ujal 1. mája 2022.

Výber z diela 

 KUDRNA, Ladislav: Když nelétali. Život našich letců v Polsku, Francii a Británii za 2. světové války. Libri, Praha 2003, 256 s.
 KUDRNA, Ladislav: Českoslovenští letci v německém zajetí 1940–1945. Naše vojsko, Praha 2005. 438 s.
 KUDRNA, Ladislav: Českoslovenští letci ve Velké Británii a válečné fenomény. Naše vojsko, Praha 2006, 164 s.
 KUDRNA, Ladislav: Na zemi a obloze západní Evropy. Příběh českého letce Stanislava Fejfara. Naše vojsko, Praha 2007, 356 s.
 KUDRNA, Ladislav: Jeden ze zapomenutých mužů. Plukovník letectva Petr Uruba, pilot 311. československé bombardovací perutě, jako průvodce „krátkým“ 20. stoletím. ÚSTR, Praha 2008, 304 s.
 KUDRNA, Ladislav: „Útěkář“ Otakar Černý, plukovník letectva v záloze. Jeden český osud na pozadí dvou totalitních režimů. Naše vojsko, Praha 2008, 312 s.
 KUDRNA, Ladislav: Odhodláni bojovat. Vlastenectví československých letců v průběhu druhé světové války na pozadí válečných a politických událostí. Naše vojsko, Praha 2010, 672 s.
 KUDRNA, Ladislav: Bojovali a umírali v Indočíně. První vietnamská válka a Čechoslováci v cizinecké legii. ÚSTR a Naše vojsko, Praha 2010, 400 s.
 KUDRNA, Ladislav: První vietnamská válka na pozadí osudu Ladislava Charváta. Academia – ÚSTR, Praha 2012, 360 s.
 KNIHAŘ, Pavel – KUDRNA, Ladislav (ed.): Legie, můj život. Od vojína k veliteli praporu. Academia – ÚSTR, Praha 2013, 248 s.
 KUDRNA, Ladislav – STÁREK, František Čuňas: „Kapela“. Pozadí akce, která stvořila Chartu 77. Academia – Ústav pro studium totalitních režimů, Praha 2017, 409 s.
 KUDRNA, Ladislav – STÁREK, František Čuňas: Kniha v barvě krve. Násilí komunistického režimu vůči undergroundu. Academia – Ústav pro studium totalitních režimů, Praha 2020, 604 s.

Referencie

Externé odkazy 

 Historik Ladislav Kudrna: Přestaňte zamlčovat historii. Češi potřebují pravdivé dějiny. Rozhovor pre Forum 24

Zdroj 

Českí historici
Absolventi Filozofickej fakulty Karlovej univerzity
Vyučujúci na Filozofickej fakulte Univerzity Palackého v Olomouci